Diari Oficial de la Generalitat Valenciana


Sumari del DOGV 3969, del 29-03-2001 (2001/2648)

Informació pública del projecte de reparcel·lació forçosa de les unitats d'execució zona A i zona B del programa de reforma interior platja Patacona, del Pla General d'Ordenació Urbana d'Alboraya.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2648


Organisme emissor
:   Inmobiliaria Lasho, SA

Tipus de document
:   Anunci

Informació pública del projecte de reparcel·lació forçosa de les unitats d'execució zona A i zona B del programa de reforma interior platja Patacona, del Pla General d'Ordenació Urbana d'Alboraya. [2001/X2648]
  
Inmobiliaria Lasho, SA, ha formulat projecte de reparcel·lació forçosa de les unitats d'execució zona A i zona B del PRI Platja Patacona del PGOU d'Alboraya, a l'empara del que preveu l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de la referida llei, escau sotmetre el referit projecte amb tota la documentació annexa a informació pública per termini de 20 dies hàbils comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
I a fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, alhora, edicte en el Butlletí Oficial de la Província, dirigit als titulars de béns i drets la identitat dels quals és desconeguda, o sent coneguda, n'és desconeguda l'adreça; així com respecte de qualssevol altres titulars de béns i drets afectats per l'actuació, la titularitat, identitat o l'adreça dels quals no consten en el present procediment, que s'adjunten tot seguit.
  
Es fa constar que durant el termini esmentat les persones interessades en aquest procediment podran formular qualssevol al·legacions que al seu dret convinguen, tot això en els terminis i les condicions de la citada Llei 6/1994, i a l'efecte qualsevol persona interessada podrà consultar l'expedient dipositat a la notaria del senyor José María Cid Fernández, sítia al carrer del Botànic Cavanilles núm. 16, d'Alboraya, els dies hàbils en l'horari següent: pels matins, de 9.00 a 14.00 hores i per les vesprades només els dilluns, dimecres i dijous, de 17.00 a 20.00 hores.
  
Igualment, es fa constar que qualsevol persona podrà comparèixer a la notaria esmentada per tal d'obtenir còpia de l'acta de protocol·lització del projecte i documents que s'hi acompanyen, o sol·licitar que aquesta els siga exhibida.
  
Alhora, la referida documentació, així com l'expedient administratiu, podrà ser consultat als locals de l'Ajuntament d'Alboraya, els dies hàbils en horari d'atenció al públic.
  
Les al·legacions que, si fa el cas, s'hi formulen seran presentades davant de l'Ajuntament d'Alboraya.